label_title: Hokej na ledu na Zimskih olimpijskih igrah 1924
label_desc: Hokej na ledu je bil na Zimskih olimpijskih igrah 1924 drugič olimpijski šport, prvič je potekal na Poletnih olimpijskih igrah 1920. Hokejski olimpijski turnir je potekal med 28. januarjem in 3. februarjem 1924. Zlato medaljo je ubranila kanadska reprezentanca, srebrno je ponovno osvojila ameriška reprezentanca, bronasto medaljo pa tokrat britanska reprezentanca, v konkurenci osmih reprezentanc. Olimpijski turnir je štel tudi za Svetovno hokejsko prvenstvo.